Lot

Lot (okzitanieraz Òlt,  ahoskatua;), Frantziako Okzitania eskualdeko departamendua (46 zk.). Prefektura Cahors hirian dago, eta mugakide ditu Corrèze, Cantal, Aveyron, Tarn eta Garona, Lot eta Garona eta Dordoina departamenduak.

Lot ibaiak ematen dio izena.


 Klima 
Loteko erdialdeko eskualdean, kontrako bi klima-motek egiten dute topo: batetik, iparraldetik, mendialdeko klima heltzen da, Massif central mendigunearen hurbiltasuna dela medio; hegoaldetik, berriz, klima epelagoa dator, Akitaniako arroaren eta Garona haranaren eraginez.

 Turismoa 
Jarduera ekonomiko nagusia turismoa da Loten.

Leize eta haitzulo ugari daude, eta horma-artea ere ikusgai izaten da batzuetan. Oso ezagunak dira, adibidez, La grotte du Pech Merle (Cabrerets) eta Le gouffre de Padirac.

Departamenduaren hego-mendebaldea, Lot harana, mahastizaintza-tradizioa duen Frantziako eskualde zaharrenetako bat da. Horren erakusgarri dira Cahors sor-markako ardoak.

Autoire, Loubressac, Saint-Cirq-Lapopie eta Carennac Frantziako herri politenen zerrendan sailkatuta daude. Frantziako probintziako lekuen artean, Rocamadourrek jasotzen du bisitari gehien, Le Mont-Saint-Michelen atzetik.

Figeacen, Champollion Museoa dago, non Rosetta harriaren erreprodukzio erraldoi bat ikus baitaiteke.

 Ikus, gainera 
 Lot departamenduko udalerrien zerrenda

 Erreferentziak 

 Kanpo estekak 
 Loteko Turismo Batzordea
 Loteko Kontseilu Orokorra

Kategoria:Lot